  Руслан Нуриахметов Анжелика Тихонова корреспондент Вуоно арня кутсконын Удмуртиын шунытгес кариськоз. Матысь шутэтскон нуналъёсы куазь вылын циклонлэн кужымез шӧдӥськоз, дырын-дырын кӧня ке лымыялоз. Со сярысь элькунысь Гидрометцентрлэн пресс-службаез ивортӥз. Температура шӧдскымон уз воштӥськы. «Вордӥськонысен температура ӝутскыны кутскоз, уйин омырын -8…-13 градус луоз, нуназе -2…-7 градус возиськоз» Удмуртиысь Гидрометцентрлэн пресс-службаез Нырысь-валысь чакланъёсъя, 1-тӥ тулыспалэ кӧня ке лымы усёз, интыосын золгес лымыялоз. Температура эшшо ӝутскоз но уйин -3…-8, нуназе -1…-6 луоз. Сюресъёс вылын лымы вӧлдэт. Тегъёс: Ижкар Удмуртия куазь Тол  